తొలి వన్డేకు అనూహ్య స్పందన
 
న్యూఢిల్లీ: మూడు వన్డేల సిరీస్‌లో భాగంగా టీమిండియా,ఇంగ్లండ్‌ జట్ల మధ్య జరుగుతున్న తొలి వన్డే మ్యాచ్‌కు క్రికెట్‌ అభిమానుల నుంచి భారీ స్పందన వచ్చింది.కాగా వచ్చే ఏడాది జనవరి 15వ తేదీన టీమిండియా,ఇంగ్లండ్‌ మధ్య తొలి వన్డే మ్యాచ్‌ టికెట్లన్సీహాట్‌ కేకుల్లా అమ్ముడైనట్లు మహారాష్ట్ర క్రికెట్‌ సంఘం(ఎంసిఎ) ప్రకటించింది.షెడ్యూల్‌ ప్రకారం టీమిండియా,ఇంగ్లండ్‌ జట్ల మధ్య తొలి వన్డే పుణేలోని గహుంజేలోని మహారాష్ట్ర క్రికెట్‌ అసోసియేషన్‌ స్టేడియంలో జరుగనుంది.మ్యాచ్‌ జరుగడానికి ముందు నెల రోజుల ముందు అంటే డిసెంబర్‌ 15న టికెట్లు అమ్మకాలు ప్రారంభించగా కేవలం 12 రోజుల్లోనే టికెట్లన్సీ అమ్ముడైనట్లు ఎంసిఎ వెల్లడించింది. అఫ్‌లైన్‌,ఆన్‌లైన్‌ ద్వారా విక్రయించే టికెట్లన్సీ అమ్ముడైనట్లు ఎంసిఎ తాజాగా ఒక ప్రకటనలో పేర్కొంది.కాగా తొలి వన్డేలో 37,406 సీటింగ్‌ సామర్థ్యం ఉన్న ఈ స్టేడియం మొత్తం పూర్తిగా నిండిపోనుంది.సుమారు మూడు సంవత్సరాల తరువాత వన్డే మ్యాచ్‌ జరుగనుండటంతో అభిమానుల నుంచి అనూహ్య స్పందన లభించింది.పుణేలో చివరి సారి అక్టోబరు 13,2013న టీమిండియా,ఆస్ట్రేలియా మధ్య వన్డే జరిగింది.దీంతో చాలా రోజుల తరువాత వన్డే జరుగనుండటంతో టికెట్ల అమ్మకాలు ప్రారంభించిన తొలి రోజు నుంచి స్థానికులు వాటిని కొనుగోలు చేసేందుకు పెద్ద ఎత్తున పోటీ పడ్డారు.కాగా టీమిండియా, ఇంగ్లండ్‌ జట్ల మధ్య మూడు వన్డేలు,మూడు టి20లలో సిరీస్‌ జరుగనుంది.కాగా తొలి వన్డే జనవరి 15న ప్రారంభం అవుతుండగా రెండవ వన్డే జనవరి 19న కటక్‌,మూడవ వన్డే కోల్‌కతాలో జనవరి 22న జరుగనుంది.వన్డే సిరీస్‌ ముగిసిన అనంతరం ఇరు జట్ల మధ్య మూడు టి20 మ్యాచ్‌లు జరుగనున్నాయి. కాగా జనవరి 26న తొలి టి20 కాన్పూర్‌లో జరుగుతుండగా,రెండవ టి20 కాన్పూర్‌,మూడవ టి20 బెంగళూరులలో జరుగనున్నాయి.